Președintele rus Vladimir Putin, principal candidat în cursa prezidențială aflată în plină desfășurare, a promis că nu va lăsa nepedepsite atacurile ucrainene asupra teritoriilor rusești în plin proces electoral, informează Rador Radio România.
Acestea au făcut ieri la Belgorod doi morți și un rănit grav, potrivit Fronce-Presse, care îl citează pe guvernatorul rus al regiunii de la frontiera cu Ucraina. Tot ieri, armata rusă susține că ar fi împiedicat infiltrarea în aceeași regiune a unor grupări subversive. Și șefa Comisiei electorale, Ella Pamfilova, a vorbit despre o serie de acțiuni plătite din străinătate pentru a destabiliza procesul de votare.
Mai multe incidente au fost raportate la Sankt Petersburg, Kaliningrad sau Ekaterinburg și în Crimeea. Măsurile de securitate în secțiile de votare au fost dublate. France-Presse amintește că alegerile din Rusia, care se încheie oficial astăzi, au fost marcate de absența oricărui contracandidat din partea opoziției pentru Vladimir Putin, care se îndreaptă spre un nou mandat până în 2030.